05/08/2013 | Administración LocalMunicipal
Bergondo
Secretaría
Vehículos abandonados

ANUNCIO Vehículo abandonado De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notificase a seguinte resolución de Alcaldía, xa que intentada a notificación no derradeiro domicilio coñecido non se puido practicar: Resolución de Alcaldía 598/2013 do 9 de xullo, co seguinte contido: Logo de ver o escrito remitido pola Dirección Xeral da Garda Civil, comandancia de A Coruña, posto de Sada, dando traslado do informe emitido con data de 30 de maio de 2013 (RE n.º 3988/2013 do 6/06), referente á existencia dun vehículo abandonado marca Seat Toledo, cor branca, con pracas de matrícula C-7102-BF, no arcén dereito da N-VI á altura do PK 577,300, na parroquia de Guísamo, Bergondo e que segundo a base de datos pertencería a D. Christopher David Nemes Armolea con DNI n.º XXXXXXXXX e carece de seguro e conta con ITV caducada desde o 16/06/2012, ditouse por esta Alcaldía providencia con data 6 de xuño de 2013, pola que se solicitaba á Policía Local do Concello a emisión de informe que confirmase os feitos denunciados. Con data de 11 de xuño de 2013, emítese informe n.º 133-13 por parte da Policía Local onde efectivamente constátase a existencia do vehículo abandonado no p. k 577,300 da N-VI a altura de Guísamo-Bergondo, e que preguntados os veciños da zona estes indican que leva estacionado na zona alomenos catro meses e que se descoñece o propietario, que a semana pasada un mozo retirou unhas bolsas do seu interior deixando o vehículo pechado. Logo de ver que nun novo informe emitido pola Policía Local (n.º 172-13) con data de 7 de xullo de 2013, afírmase que: “cando realizaban labores de vixilancia polo termo municipal de Bergondo, observaron no lugar de Brea, parroquia de Guísamo, á altura do P. K 577,300 da N-VI, que o vehículo marca: Seat, Modelo: Toledo, con placas de matrícula C-7102-BF, denunciado como residuo sólido no informe policial n.º 133-13, xa non se atopa estacionado no antedito lugar, sen poder precisar quen realizou a retirada.” Tendo en conta que polo tanto segundo o derradeiro informe policial o vehículo xa foi retirado e non se atopa estacionado no lugar obxecto da denuncia, polo que non procede continuar coa tramitación de ningún expediente, tendo en conta as competencias que me atribúe o artigo 21.1. s) da Lei 7/1985, do 2 de abril, reguladora de bases de réxime local, RESOLVO: Primeiro. –Declarar que non procede a incoación do expediente n.º 5/2013 de declaración como RSU do vehículo abandonado marca Seat Toledo, cor branca, con placas de matrícula C-7102-BF e que segundo os datos cos que se conta pertencería a D. Gervacio Moujahid Achahbar con DNI n.º XXXXXXXXX, xa que segundo o informe emitido pola Policía Local o citado vehículo aparentemente xa foi retirado da vía pública onde se atopaba, sen que se coñeza o actual paradoiro do mesmo. Segundo. –Arquivar as actuacións relativas aos feitos denunciados, e dar traslado da presente resolución á Policía Local, a D. Luís Óscar Portela Lema na condición de interesado e á Dirección Xeral da Garda Civil. Terceiro. –A presente resolución pon fin á vía administrativa e contra a mesma pódese interpoñer RECURSO DE REPOSICIÓN no prazo dun mes ante o mesmo órgano que ditou o acto, conforme ao previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, ou ben se no quere exercitar o seu dereito a presentar o recurso potestativo de reposición mencionado, pode interpoñer directamente recurso contencioso-administrativo, no prazo de dous mes ante o Xulgado do Contencioso-Administrativo, órgano xurisdicional competente, conforme ao establecido na Lei 29/98, do 13 de xullo, reguladora das xurisdición contencioso-administrativa. Bergondo, 9 de xullo de 2013.” O que se publica aos efectos oportunos. Bergondo, 26 de xullo de 2013. A alcaldesa Alejandra Pérez Máquez ANUNCIO Vehículo abandonado De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notificase a seguinte resolución de Alcaldía, xa que intentada a notificación no derradeiro domicilio coñecido non se puido practicar: Resolución de Alcaldía 615/2013 do 23 de xullo, co seguinte contido: Por parte da policía local deste concello, deuse traslado da existencia dun vehículo automóbil abandonado na vía pública tipo: Furgoneta de cor branca, marca Volskwagen LT 35, con matrícula 5389-BYL, ubicado na vía pública, rúa Parroquia de Bergondo, fronte á nave industrial R-4, do Polígono Industrial deste Concello, mediante informe policial n.º 190/2013 do 15 de xullo de 2013. Feitas as averiguacións pertinentes pola policía local, a titular do automóbil resulta ser segundo a base de datos da DXT, FRIO VENTISCA, S. L., con domicilio na rúa Ramón Cabanillas n.º 2-3.º B de Culleredo. Logo de ver a definición de residuo sólido urbano, contida no artigo 4 da Lei 10/2008, de residuos de Galicia, onde se inclúen os vehículo abandonados, e, tendo en conta que o artigo 5.2. a) da mesma Lei recoñece como competencia dos municipios a xestión dos servizos públicos de recollida, transporte, valorización e eliminación dos residuos urbanos ou municipais de forma directa ou indirecta Tendo en conta igualmente que o artigo 63 da Lei 10/2008, de residuos de Galicia, e o artigo 46.3. c) da lei 22/2011, do 28 de xullo, de residuos e solos contaminados, considera como unha infracción grave o abandono, vertido ou eliminación incontrolado de calquera tipo de residuos non perigoso sen que puxera en perigo grave a saúde das persoas ou se producira un dano ou deterioro grave para o medio ambiente. Considerando todo o anterior, RESOLVO: Primeiro. –Incoar expediente n.º 6/2013 para declarar RSU (residuo sólido urbano) e proceder a súa retirada e eliminación por xestor autorizado, o vehículo tipo furgoneta de cor branca, marca Volskwagen LT 35, con matrícula 5389-BYL, ubicado na vía pública, rúa Parroquia de Bergondo, fronte á nave industrial R-4, do polígono industrial deste Concello, que segundo a base de datos consultada ten a ITV e o seguro obrigatorio caducado e pertencería a Frío Ventisca, S. L. Segundo. –Requirir á propietaria do vehículo para que proceda á súa retirada da vía pública no prazo de quince (15) días hábiles, contados desde o seguinte á recepción da presente resolución. Durante igual prazo poderá formular cantas alegacións estime oportunas e presentar os documentos que estime necesarios. Advertir á titular do automóbil que, de non ser retirado no prazo indicado procederá a declararse como RSU e será entregado a un xestor autorizado correndo a titular do vehículo con todos os gastos que tales actuacións poidan ocasionar. Así mesmo procederá a incoar expediente sancionador por abandono de residuo na vía pública, na súa contra. Terceiro. –Notificar a presente resolución á titular do vehículo. Bergondo, 15 de xullo de 2013.” O que se publica aos efectos oportunos. Bergondo, 23 de xullo de 2013. A alcaldesa Alejandra Pérez Máquez